ביג משין רקורדס

ביג משין רקורדס (באנגלית: Big Machine Records) היא חברת תקליטים אמריקאית עצמאית, שפועלת על ידי יוניברסל מיוזיק גרופ (UMG) ומוציאה מוזיקה בעיקר מסוגות הפופ והקאנטרי. החברה זכתה להכרה כיוון שטיילור סוויפט שנחשבת לאחד האמנים המצליחים ביותר בכל הזמנים, הוציאה דרכה שלל אלבומים ושירים.

חברת התקליטים נוסדה ב-1 בספטמבר 2005, על ידי סקוט בורצ'טה.

== היסטוריה ==
לפני שעזב את דרימוורקס, פנה בורצ'טה לטיילור סוויפט ובני משפחתה לאחר שזו הופיעה בבית הקפה Bluebird בנאשוויל, טנסי. השנים הכירו לראשונה בשנת 2004. באותה תקופה לבורצ'טה לא היו שום תשתית או מימון להקמת חברת תקליטים. הוא הציע לסוויפט ולהוריה, כי יחתים אותה על חוזה הקלטות אם הם יעזרו לו להקים חברת תקליטים. בסופו של דבר, סוויפט יצרה קשר עם בורצ'טה כשבועיים לאחר מכן, ואמרה לו: "אני מחכה לך".

הואבורצ'טה הקים את חברת התקליטים בשנת 2005 וקרא לה "ביג משין", על שם שיר של להקת ולווט ריבולבר משנת 2004.<ref></ref> זמן קצר לאחר מכן, יצא סינגל הבכורה של סוויפט, "Tim McGraw", ואלבום הבכורה שלה Taylor Swift. באוקטובר 2012, אמר בורצ'טה למגזין רולינג סטון: "[אביה של טיילור סוויפט] סקוט סוויפט, מחזיק בשלושה אחוזים מביג משין".<ref></ref><ref></ref>

=== מחלוקת עם ספוטיפיי ===
לאחר שסוויפט וביג משין רקורדס הסירו את קטלוג האלבומים והשירים שלה מספוטיפיי בנובמבר 2014, שירות הסטרימינג פתח בקמפיין חברתי, שיעזור לשכנע אותה להחזיר את קטלוג השירים והאלבומים שלה.<ref></ref> באמצע נובמבר חשף בורצ'טה כי ספוטיפיי טענו שסוויפט תקבל 6 מיליון דולר מדי שנה אם תחזיר את קטלוג השירים והאלבומים שלה. הקטלוג של טיילור סוויפט חזר לספוטיפיי ביוני 2017.<ref></ref>

== הוצאות בולטות ==
ההוצאות הבולטות ביותר שיצאו על ידי חברת התקליטים שייכים לטיילור סוויפט וביניהם ניתן למנות את:

=== שירים ===
* "Love Story" - יצא בשנת 2008 וזכה להצלחה חסרת תקדים בכל רחבי העולם ונחשב עד היום לאחד מן השירים המצליחים ביותר בכל הזמנים כאשר נמכר בלמעלה מ-23.9 מיליון עותקים.<ref></ref>
* "White Horse" - יצא בשנת 2008 וזכה בשני פרסי גראמי, בקטגוריות - "ביצוע סולו הקאנטרי הווקאלי הטוב ביותר - אישה" ו-"שיר הקאנטרי הטוב ביותר".<ref></ref>
* "You Belong with Me" - יצא בשנת 2009 וזכה להצלחה רבה בעולם, כאשר נמכר בלמעלה מ-15 מיליון עותקים.<ref></ref> בארצות הברית הוא זכה למעמד של שבע פלטינות, על סך מכירות של כ-7 מיליון עותקים.<ref name=":0" />
*"Today Was a Fairytale" - יצא בשנת 2010 וזכה להצלחה חסרת תקדים כאשר הפך לשיר הנשי הראשון בקנדה הוט 100, שהגיע בשבוע בכורתו למקום הראשון. בנוסף היה לשיר השני בהיסטוריית המצעד שהצליח לעשות זאת.<ref></ref>
* "We Are Never Ever Getting Back Together" - יצא בשנת 2012 וזכה להצלחה מסחרית מיידית, והיה השיר הראשון בקריירה של סוויפט שהגיע למקום הראשון במצעד הבילבורד הוט 100, לשם זינק מהמקום ה-72.<ref></ref>
* "I Knew You Were Trouble" - יצא בשנת 2012 והיה ללהיט בינלאומי. שיר זה הוא אחד מהסינגלים הנמכרים ביותר בעולם, והוא מכר מעל ל-6.6 מיליון עותקים.<ref></ref>
* "Shake It Off" - יצא בשנת 2014 ונחשב לאחד מהשירים המצליחים ביותר בכל הזמנים, עם מכירות של למעלה מ-28 מיליון עותקים ברחבי העולם.<ref></ref> קליפ השיר היה לקליפ הנשי הנצפה ביותר בכל הזמנים במשך כמה שנים.<ref name=":3"></ref>
* "Blank Space" - יצא בשנת 2014 ונחשב לאחד מהשירים המצליחים ביותר בכל הזמנים, עם מכירות של למעלה מ-27 מיליון עותקים ברחבי העולם.<ref></ref> קליפ השיר היה לקליפ הנשי הנצפה ביותר בכל הזמנים, עד ש-"Shake It Off" עקף אותו.<ref name=":3" /><ref></ref>

=== אלבומים ===
* Taylor Swift - יצא בשנת 2006 ונחשב לאחד מאלבומי הבכורה הנמכרים ביותר בכל הזמנים, תוך שבארצות הברית נמכר בלמעלה משבעה מיליון עותקים.<ref name=":0"></ref>
* The Taylor Swift Holiday Collection - יצא בשנת 2007 לכבוד חג המולד ונחשב לאחד ממיני-אלבומי חג המולד היחידים שקיבלו את מעמד הפלטינה בארצות הברית.<ref name=":0" />
* Fearless - יצא לאור בשנת 2008 ונחשב לאחד מהאלבומים המצליחים ביותר בכל הזמנים. נמכר בלמעלה מ-17.35 מיליון עותקים ברחבי העולם,<ref name=":1"></ref> תוך שזכה בפרס גראמי לאלבום השנה.<ref name=":2"></ref>
* Speak Now - יצא לאור בשנת 2010 ונחשב לאחד מהאלבומים המצליחים ביותר בעשור השני של המאה ה-21. נמכר בלמעלה מ-11 מיליון עותקים ברחבי העולם,<ref name=":1" /> והוכתר כאלבום השני המצליח ביותר בארצות הברית בשנת 2011.<ref></ref>
* Red - יצא לאור בשנת 2012 ונחשב לאחד מהאלבומים המצליחים ביותר בכל הזמנים. נמכר בלמעלה מ-14.6 מיליון עותקים ברחבי העולם,<ref name=":1" /> והוכתר כאלבום השני המצליח ביותר בארצות הברית בשנת 2013.<ref></ref>
* 1989 - יצא לאור בשנת 2014 ונחשב לאחד מהאלבומים המצליחים ביותר בכל הזמנים. נמכר בלמעלה מ-23.5 מיליון עותקים ברחבי העולם,<ref name=":1" /> תוך שזכה בפרס גראמי לאלבום השנה.<ref name=":2" />
* Reputation - יצא לאור בשנת 2017 ונחשב לאחד מהאלבומים המצליחים ביותר בעשור השני של המאה ה-21. נמכר בלמעלה מ-9.6 מיליון עותקים ברחבי העולם,<ref name=":1" /> והוכתר כאלבום המצליח ביותר בארצות הברית בשנת 2018.<ref></ref>

== קישורים חיצוניים ==

* 

== הערות שוליים ==

קטגוריה:חברות תקליטים
קטגוריה:סקוטר בראון